text: Regnen ødelægger motorvejen i Sønderjylland 
  18 august 2010 kl. 15.43
  De enorme regnmængder har gjort uventet skade på en motorvejsstrækning i Sønderjylland, hvor Vejdirektoratet i forvejen er i gang med at udskifte belægningen.
  Kold asfalt
  Det drejer sig om motorvejen på strækningen fra grænsen mod Kolding, mellem afkørsel 69 Haderslev S og afkørsel 68 Vojens.
  Kombinationen af vejarbejde med tunge køretøjer og den kraftige regn skabte onsdag huller i belægningen, og Vejdirektoratet vil i løbet af onsdag aften udbedre vandskaderne ved at påfylde kold asfalt, oplyser direktoratet.
  